
KĖDAINIŲ RAJONO SAVIVALDYBĖS ADMINISTRACIJOS DIREKTORIUS
 ĮSAKYMAS

Dėl apvaliosios medienos gabenimo Kėdainių rajone

2016 m. vasario 26 d. Nr. AD-1-198
Kėdainiai



Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Apvaliosios medienos gabenimo tvarkos aprašo, patvirtinto Lietuvos Respublikos aplinkos ministro 2014 m. spalio 9 d. įsakymu Nr. D1-823, 19 punktu bei siekdamas tausoti savivaldybės teritorijoje esančius vietinės reikšmės vidaus (miško) kelius ir kitus jungiančiuosius kelius:
1. N u s t a t a u  laikotarpį, kurio metu Kėdainių rajono savivaldybės teritorijoje gabenant apvaliąją medieną ypač didelė kelių sugadinimo tikimybė – nuo 2016 m. vasario 29 d. iki 2016 m. gegužės 31 d.
2. Į p a r e i g o j u apvaliosios medienos siuntėjus apie 1 punkte nustatytu laikotarpiu planuojamą gabenti apvaliąją medieną savivaldybės teritorijoje esančiais vietinės reikšmės vidaus (miško) keliais informuoti Kėdainių rajono savivaldybės administracijos seniūnijos, kurios teritorijoje bus sukraunama vežama apvalioji mediena, seniūną, laikantis Apvaliosios medienos gabenimo tvarkos apraše nustatytų reikalavimų  ir terminų.





Administracijos direktorius			                        Ovidijus Kačiulis

